ദൈറ, അഥവാ ദെയ്റ ആംഗലേയം- Deira (In Arabic: ديرة) അറേബ്യൻ ഐക്യനാടുകളിലെ സംസ്ഥാനമായ ദുബായിലെ ഒരു പ്രധാനപ്പെട്ട നഗരപ്രദേശമാണ്. ദുബായിലെ പ്രധാനപ്പെട്ട ഒരു വാണിജ്യകേന്ദ്രമാണ് ദൈറ എങ്കിലും അബുദാബിയിലേക്കും മറ്റു നഗരകേന്ദ്രങ്ങളിലേക്കുമായി പുതുതായി ഇ-11 (ഷേഖ് സയ്യദ്) വീഥി പണികഴിപ്പിച്ചതിനുശേഷം വാഹനഗതാഗതവും യാത്രകളും കുറഞ്ഞതുമൂലം ദയ്രയുടെ പ്രാധാന്യം അല്പം കുറഞ്ഞിട്ടുണ്ട്. ദൈറയുടെ പടിഞ്ഞാറു ഭാഗത്തായി ദുബായ് കടലിടുക്ക് സ്ഥിതി ചെയ്യുന്നു. ഇതിലുള്ള ഇരു പഴയ തുറമുഖമാണ് പോർട്ട് സയ്യദ്. ദൈറയിലൂടെ ഭൂഗർഭ, ഭൂമാന്തര റയിൽ പാതകൾ കടന്നു പോകുന്നു. നിരവധി വാണിജ്യ സമുച്ചയങ്ങളുള്ള ഒരു നഗരമാണ് ദൈറ. ദുബായ് ഇന്റർനാഷണൽ വിമാനത്താവളം ദൈറക്കടുത്താണ്. ദുബയിലെ ഏറ്റവും വലിയ മത്സ്യവാണിജ്യ കേന്ദ്രം ദൈറയിലാണ്.